\_На основу члана 11а. став 15. Закона о ученичком и студенском стандарду (Службени гласник РС бр. 18/2010, 55/2013, 27/2018-др закон и 10/2019), члана 44. Закона о локалној самоуправи ("Сл. гласник РС" бр. 129/2007, 83/2014 -др. закон, 101/2016 -др. Закон, 47/2018 и 111/2021), члана 65. Статута општине Параћин („Службени лист општине Параћин“ број 20/2018 и 4/2019), члана 6. и 8. Одлуке о стипендирању изузетно надарених ученика и студената са територије општине Параћин („Сл. лист општине Параћин“, број 13/2013), члана 3.став 3. Одлуке о измени Одлуке о стипендирању изузетно надарених ученика и студената са територије општине Параћин („Сл. лист општине Параћин бр.16/2022“), члана 10. и 22. Одлуке о буџету општине Параћин за 2022/2023. годину („Сл. лист општине Параћин“, бр. 26/2021, 5/2022 и 13/2022)

ПРЕДСЕДНИК ОПШТИНЕ ПАРАЋИН, расписује

# К О Н К У Р С

За остваривање права на студентску и ученичку стипендију студената и ученика који имају пребивалиште на територији општине Параћин

**I**

У школској **2022/2023.** години стипендираће се:

- 60 (шездесет) студента од друге године основних студија па до завршне године, који није губио ниједну годину током студија, под условом да су први пут уписани у текућој школској години на студије првог или другог степена, чије се школовање финансира из буџета Републике Србије, и имају просечну оцену најмање 8,50 (oсам и по ) у току студија .

- 4 (четири) студента прве године студија који су проглашени ученицима генерације у средњој школи на територији општине Параћин;

- 10 ученика средњих школа чији је оснивач Република Србија, од другог разреда средње школе, чије се школовање финансира из буџета Републике Србије и који имају пребивалиште на територији општине Параћин, добитници I, II или III места на међународним или републичким такмичењима и олимпијадама знања који континуирано постижу одличан успех у учењу и владању и чији родитељи односно старатељи имају пребивалиште на територији општине Параћин

**- месечни износ стипендије за ученике износи 4.000 динара**

**- месечни износ стипендије за студенте износи 7.000 динара**

**II**

**Услови за остваривање права на стипендију имају**:

1. Студенти високошколских установа **од друге године,** чији је оснивач Република Србија, аутономна покрајина или јединица локалне самоуправе, који су уписани први пут у текућој школској години на студије првог или другог степена, чије се школовање финансира из буџета Републике Србије и који имају пребивалиште на територији општине Параћин и то од друге године основних студија па до завршне године, који није губио ниједну годину током студија, при чему се завршна године рачуна и шест месеци након одслушаног последњег семестра по Статуту факултета, који уписују и завршавају годину у року и имају просечну оцену најмање **8,5 (осам и по**) у току студија,

2. Студенти **прве године** основних студија који испуњавају опште услове из тачке 1. и који су **проглашени ученицима генерације** у средњој школи на територији општине Параћин,

3. Ученици средњих школа чији је оснивач Република Србија, **од другог разреда** средње школе, чије се школовање финансира из буџета Републике Србије и који имају пребивалиште на територији општине Параћин, добитници I, II или III места на међународним или републичким такмичењима и олимпијадама знања, који континуирано постижу одличан успех у учењу и владању и чији родитељи односно старатељи имају пребивалиште на територији општине Параћин.

**III**

**Корисник студенске и ученичке стипендије и кредита из републичког буџета не може остварити право на студентску и ученичку стипендију која се финансира из буџета општине Параћин**.

Право на студенску и ученичку стипендију из буџета општине Параћин не може остварити ни студент или ученик који добија стипендију или кредит од спортске, културне или друге организације која се финансира из буџета општине Параћин.

**IV**

**Потребна документација**

**- Студенти** подносиоци пријаве за остваривање права на стипендије достављају обавезно:

- пријаву (захтев),

- потврду факултета да су први пут уписани у текућој школској години на студује првог или

другог степена чије се школовање финансира из буџета Републике Србије и да уписују и

завршавају годину у року,

- потврду факултета о просечним оценама у току школовања,

- фотокопију индекса,

- штампане податке са електронске личне карте или фотокопију старе важеће личне карте,

- фотокопија текућег рачуна.

**- Студенти** подносиоци пријаве **који су проглашени ученицима генерације** у средњој школи достављају обавезно :

- пријаву (захтев)

- потврду факултета да су први пут уписани у текућој школској години на студује првог или

другог степена чије се школовање финансира из буџета Републике Србије

- потврду школе да су проглашени учеником генерације у средњој школи на територији општине

Параћин

- сведочанства о завршеним разредима – фотокопије

- фотокопија индекса

- штампане податке са електронске личне карте или фотокопија старе важеће личне карте

- фотокопија текућег рачуна

**Ученици средње школе** подносиоци пријаве за остваривање права на стипендију достављају обавезно:

- сведочанство о завршеним разредима,

- потврду школе о уписаној години и уверење о просечним оценама у току школовања,

- доказ о освојеном првом, другом или трeћем месту на међународним или републичким

такмичењима, олимпијадама знања и другим сличним такмичењима,

- фотокопију ђачке књижице,

- штампане податке са електронске личне карте или фотокопију старе важеће личне карте

ученика, односно родитеља или старатеља ученика,

- фотокопија текућег рачуна ученика, односно родитеља или старатеља.

**V**

Право на студентску и ученичку стипендију остварује студент - ученик на основу објављеног конкурса.

Конкурс се расписује у понедељак 31.10.2022. године.

Конкурс ће бити објављен на огласној табли општине Параћин, интернет страници општине Параћин ([www.paracin.rs](http://www.paracin.rs)) и локалној телевизији ,,Канал М“.

Конкурсна документација се доставља најкасније до понедељка 15.11.2022. године:

* поштом на адресу Председник општине Параћин, Томе Живановића бр.10, 35250 Параћин,

уз назнаку на коверти "за општинску стипендију" ,

* или непосредно на шалтеру бр. 8 ЈУМ – а у згради општине Параћин.

Непотпуне и неблаговремене пријаве неће се узимати у обзир и исте ће бити одбачене.

**VI**

Комисија разматра пријаве, врши рангирање студената - ученика и саставља предлог ранг листе кандидата.

Ранг листа кандидата за доделу новчаних награда биће истакнута на огласној табли Општине Параћин.

Сваки кандидат има право приговора на предлог ранг листе у року од 8 дана од дана њеног објављивања на огласној табли општине Параћин

**VII**

На основу коначне ранг листе, односно Oдлуке Комисије за давање предлога за доделу стипендије о додели студенске стипендије, студент закључује Уговор о стипендији са председником општине којим се ближе уређују права и обавезе са коришћењем стипендије.

ПРЕДСЕДНИК ОПШТИНЕ ПАРАЋИН

Број: 67-5 /2022 - I од 21.10.2022. годинe

Обрадио: ПРЕДСЕДНИК ОПШТИНЕ

Александра Ђорђевић,струк.мен. Владимир Милићевић,дипл.инж.пољ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_